**УТВЪРДИЛ:**

**Любен Сивев**

*Кмет на Община Кайнарджа*

ТРЪЖНА ДОКУМЕНТАЦИЯ

**ЗА ОТДАВАНЕ ПОД НАЕМ НА ИМОТИ – ЧАСТНА ОБЩИНСКА СОБСТВЕНОСТ**

1. **НАИМЕНОВАНИЕ И ОПИСАНИЕ НА ОБЕКТА НА ТЪРГА:** за отдаване под наем се предлагат земи от Общинския поземлен фонд, подробно описани по землища, имоти, начин на трайно ползване, начална годишна наемна цена и депозит, посочени в приложение 1, което е неразделна част от тази документация. Отдават се под наем за срок от 3 (три) стопански години с възможност за продължаване на срока на сключените договори съгласно чл. 44. ал. 4 от Наредбата за реда на придобиване, управление и разпореждане с общинско имущество.
2. **ВИД НА ТЪРГА:** с тайно наддаване.
3. **НАЧАЛНИ ТРЪЖНИ ЦЕНИ:** съгласно приложение 1, като към тях не се дължи ДДС;
4. **ИЗИСКВАНИЯ КЪМ КАНДИДАТИТЕ:**

а) да са физически лица, еднолични търговци или юридически лица, регистрирани в съответствие със законодателството на държавата, в която кандидатите са установени - **да посочат единен граждански номер /ЕГН/, единен идентификационен код /ЕИК/ по чл. 23 от Закона за търговския регистър, БУЛСТАТ и/ или друга идентифицираща информация;**

б) да нямат непогасени задължения към Община Кайнарджа - **прилагат се 2 удостоверения от дирекция „Обща администрация”** за липса на задължения за наеми, консумативи, към общински бюджетни звена (от стая № 209) и за липса на задължения за местни данъци и такси (от стая № 111);

в) да не са бивши наематели по договор, прекратен предсрочно от общината, поради неплащане на договорената наемна цена за един и повече месеца/ година, консумативи или неизпълнение на други задължения по договора - **прилага се удостоверение от дирекция „Специализирана администрация”**;

г) да не са бивши наематели по договор за същия обект, които са го прекратили по тяхно искане предсрочно в предходната една година - **прилага се удостоверение от дирекция „Специализирана администрация”**;

д) да не са участвали в тръжна процедура за същия обект в предходната една година, спечелили са търга, но са отказали да сключат договор - **прилага се удостоверение от дирекция „Специализирана администрация”**;

е) да не е констатирано ползване на общински имот без правно основание, което към датата на търга не е уредено - **прилага се удостоверение от дирекция „Специализирана администрация”;**

ж)да са закупили тръжна документация - **прилага се платежния документ**;

з)да са внесли депозит - **прилага се документа**;

и)да са съгласни Община Кайнарджа да съхранява и обработва личните им данни - **прилага се декларация за съгласие**;

й) при откриването на търга да се легитимират чрез представяне на лична карта, както и да приложат **нотариално заверено пълномощно**, ако са упълномощени представители, а не титуляри.

1. **РАЗМЕР НА ДЕПОЗИТА, МЯСТО И СРОК ЗА ВНАСЯНЕТО МУ:** съгласно приложение 1, платен в брой в касата на общината или по банкова сметка **№ BG 75 IABG 74593383 9371 06, BIC код IABG BGSF до 16.00 часа на деня, предхождащ датата на провеждането на търга.**
2. **МЯСТО, ДЕН И ЧАС ЗА ПРОВЕЖДАНЕ НА ТЪРГА:** заседателната зала на община Кайнарджа на 16.06.2023 **г. от 11 00**часа.
3. **РАЗМЕР, НАЧИН НА ПЛАЩАНЕ НА ЦЕНАТА НА ТРЪЖНАТА ДОКУМЕНТАЦИЯ, СРОК И МЯСТО ЗА ПОЛУЧАВАНЕ:** 6 лв. (шест лева) без ДДС, платени в брой в касата на общината или по банкова сметка **№ BG 76 IABG 74598400 0395 00, BIC код IABG BGSF , код на вид плащане 44 70 00 до 16.00 часа на деня, предхождащ датата на провеждането на търга**, получена в стая № 307 на общинската администрация.
4. **МЯСТО И СРОК ЗА ПОДАВАНЕ НА ЗАЯВЛЕНИЯТА ЗА УЧАСТИЕ:** в стая № 202 на общинската администрация **до 16.00 часа на деня, предхождащ датата на провеждането на търга.**
5. **ДЕН И ЧАС ЗА ПРОВЕЖДАНЕ НА ПОВТОРЕН ТЪРГ:** при необходимост на **23.06.2023** г. от 11.00 часа на същото място.
6. **ДРУГИ УСЛОВИЯ:**

а) платената цена за тръжна документация не подлежи на връщане. Внесените депозити от участниците и кандидатите се освобождават в срок от 7 (седем) работни дни след изтичане срока за обжалване, а депозитът на спечелилия търга, втория и третия класиран се задържат като гаранция за сключване на договор. В случай, че бъде подадена жалба срещу проведения търг, депозитът на жалбоподателя се задържа до окончателното приключване на производството;

б) спечелилият търга участник е длъжен да внесе годишната наемна цена за стопанската 2023-2024 г., достигната на търга, в 14 (четиринадесет) дневен срок от влизането в сила на заповедта, след което да се яви за сключване на договор. Депозитът за участие, внесен от спечелилия се задържа до прекратяването на договора като гаранция за заплащане на наем и консумативи.

в) в случай, че спечелилият търга откаже да заплати достигната годишната наемна цена и да сключи договор, депозитът му се задържа и кметът с нова заповед определя за спечелил участника, предложил следващата по размер цена.

г) ако и вторият участник след покана откаже да заплати достигната годишната наемна цена и да сключи договор в определените му срокове, внесеният от него депозит се задържа в полза на Общината, а кметът с нова заповед определя за спечелил участника, предложил третата по размер цена.

д) спечелилите и в последствие отказали се нямат право за участие в последващ публичен търг за същия обект.

е) в тридневен срок от провеждане на търга, тръжната комисия може да провери верността на декларираните/ посочени от спечелилия търга участник обстоятелства. При констатиране на невярна информация, участникът се декласира, а внесеният депозит не се възстановява. За спечелил търга се обявява следващият класирал се участник.

ж) **заявлението за участие заедно с необходимите документи по т. 4 се подава в запечатан непрозрачен плик, надписан с името на кандидата или името на упълномощеното лице и землищата, в които са имотите за които кандидатства, в срока посочен в т. 8. В надписания плик кандидатите поставят предлаганата цена (цифром и словом) в отделен малък запечатан непрозрачен плик с надпис „Предлагана цена”. Присъствието на кандидатите е задължително.**

1. **ВРЕМЕ И НАЧИН ЗА ОГЛЕД НА ОБЕКТА:** всеки работен ден от 09:00 до 14:00 часа до крайния срок за подаване на заявленията, след закупуване на тръжна документация и заявка в стая № 307 на общинската администрация или на тел. 0885 92 19 10.
2. **ЗАЯВЛЕНИЕ ЗА УЧАСТИЕ**: Приложение № 2.
3. **ОБРАЗЕЦ НА ДЕКЛАРАЦИЯ ЗА СЪГЛАСИЕ ОБЩИНА КАЙНАРДЖА ДА СЪХРАНЯВА И ОБРАБОТВА ЛИЧНИТЕ ДАННИ НА КАНДИДАТА:** Приложение № 3.
4. **ПРОЕКТ НА ДОГОВОР:** Приложение № 4.